یاسمین اسماعیل

یاسمین اسماعیل (ولادت:28 مارچ 1950ء، راولپنڈی - 18 جنوری 2002ء کراچی) پاکستان سے تعلق رکھنے والی ایک مشہور اداکارہ اور تھیٹر ہدایت کار تھیں۔

ابتدائی زندگی 
یاسمین 28 مارچ 1950 کو راولپنڈی میں پیدا ہوئیں۔ آپ کے والد ایک فوج میں کرنل تھے جن کے کئی بار منتقلی ہونے کی وجہ سے آپ نے کئی اسکولوں میں تعلیم حاصل کی۔ آپ نے گریجویشن ہوم اکنامکس کالج سے حاصل کی۔

فنی سفر 
1971ء میں اپنے والد کی وفات کے بعد یاسمین نے کراچی میں رہائش اختیار کر لی۔ آپ کی شادی 1974ء میں طارق اسماعیل سے ہوئی۔ یاسمین نے 1960ء کی دہائی کے آخر میں پی ٹی وی کے ساتھ کام کرنا شروع کر دیا تھا۔ 1980ء میں آپ گرپ تھیٹر کراچی کی ہیڈ بن گئی۔ آپ نے تقریبا 24 تھیٹر ڈراموں کی ہدایت دی۔ جن میں سے زیادہ تر کو عمران اسلم نے لکھا تھا۔ آپ کے کام کو لوگوں نے کافی سراہا۔ آپ نے اپنے آخری ڈراما "اسامہ ہو تو سامنے آئے" کو ہدایت دی۔ اس تھیٹر ڈراما کو بھی عمران اسلم نے لکھا تھا۔

ذاتی زندگی 
یاسمین کے شوہر ایک کمپنی میں چیف ایگزیکٹو آفیسر تھے۔ آپ کی وفات کے وقت آپ کے بیٹے امل اسماعیل کی عمر 22 سال اور بیٹی سلا اسماعیل کی عمر 18 سال تھی جو انڈس ویلی اسکول آف آرٹ اینڈ آرکیٹیکٹچر کی طالب علم ہے۔

وفات 
یاسمین اسماعیل کی وفات 18 جنوری 2002 کو کراچی میں ہوئی۔ ان کی نماز جنازہ ڈی ایچ اے کراچی میں آرمی قبرستان میں ادا کی گئی۔

ٹیلی ویژن 
 تنہائیاں (1985ء) (پی ٹی وی)

تھیٹر ہدایت کار 
 اسامہ ہو تو سامنے آئے

حوالہ جات 

پاکستانی ٹیلی ویژن اداکارائیں
1950ء کی پیدائشیں
2002ء کی وفیات
راولپنڈی کی شخصیات
کراچی کی اداکارائیں
بیسویں صدی کی پاکستانی اداکارائیں
راولپنڈی کی اداکارائیں
پاکستانی تھیٹر کے ہدایت کار
اکیسویں صدی کی پاکستانی اداکارائیں
پاکستانی فلمی اداکارائیں
ویکی ڈیٹا سے مطابقت رکھنے والی مختصر تفصیل